Kui eelmisel nädalal hakkas levima kumu, et FIA kavatseb  keelata "puhutavad" difuusorid, polnud see iseenesest üllatav. "Puhutav" tähendab seda, et mootori väljalasketorudest (kiiresti) väljuvad gaasid suunatakse difuusorisse, kus need piltlikult öeldes õhku kaasa kiskudes õhuvoolu kiirendavad. See omakorda alandab rõhku auto all ehk suurendab survejõudu, mis parandab auto teelpüsivust.